على جسر اللوزيّه تحت وراق الفيّه
هب الغربي وطاب النوم وأخدتنا الغفويّه
وسألوا كتير عليّ على جسر اللوزيّه
هب الغربي و طاب النوم ندهونا وما وعينا
لامونا وشو نفع اللوم غصبا عنا غفينا
يا حبايبنا خطيّه لا تلومونا خطيّه
وكل يوم بينطرنا يوم على جسر اللوزيّه
يا حبيبي تنينتنا غرب ليل ودرب بعيدي
رح يسرقني عتم الدرب هدّي إيد بإيدي
تاخدنا سهريّه وترجعنا سهريّه
وهنّ يروحوا ونحنا نضل على جسر اللوزيّه